**Ilmoitus sidonnaisuuksista**

Tällä lomakkeella ilmoitetaan hallituksen jäsenten ja isännöitsijän sekä heidän lähipiiriläisensä sidonnaisuuksista.

**Yksilöintitiedot:**

Asunto-osakeyhtiön nimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Etu- ja sukunimi: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Omistettu (omistetut) huoneisto(t) ko. asunto-osakeyhtiössä: \_\_\_\_\_\_\_\_\_\_\_\_\_\_\_\_\_

Henkilön / hänen lähipiirinsä hallussa olevat muut tilat ko. asunto-osakeyhtiössä:

Rooli: \_\_\_ isännöitsijä

 \_\_\_ hallituksen jäsen

 \_\_\_ muu, mikä

**Seuraavassa ilmoitan hallituksen jäsenenä tai isännöitsijänä toimimisen kannalta merkitykselliset:**

1. **Omistukset yhteisöissä**
2. **Hallituksen jäsenyydet tai muut määräävät asemat yhteisöissä**
3. **Työskentely yhteisöissä tai ammattitoiminta**
4. **Muu toiminta tai sidonnaisuudet**

**Lisäksi ilmoitan alla vastaavat tiedot perheenjäsenteni ja muiden lähipiiriini kuuluvien henkilöiden osalta:**

Sitoudun viivytyksettä ilmoittamaan edellä estetyissä tiedoissa tapahtuvista muutoksista / lisäyksistä.

Päiväys ja allekirjoitus:

\_\_\_\_.\_\_\_\_.201\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ilmoitus sidonnaisuuksista -lomakkeesta**

**Lisätietoja lomakkeesta ja sen tarkoituksesta:**

Asunto-osakeyhtiön hallituksen jäsenten, isännöitsijän ja heidän lähipiiriläistensä (ks. lähipiirin määritelmä) sidonnaisuuksien selvittäminen on erittäin tärkeää, jotta ne ovat avoimesti taloyhtiön tiedossa. Kun sidonnaisuudet on selvitetty, esimerkiksi esteellisyysasiat voidaan ottaa helposti huomioon hallituksen kokouksissa.

Asunto-osakeyhtiöiden lähipiiristä säädellään kirjanpitolainsäädännössä sekä asunto-osakeyhtiölaissa.

Asunto-osakeyhtiön lähipiiriin kuuluu:

* se, jolla taloyhtiössä on määräysvalta tai joka on yhtiössä määräysvaltaa käyttävän määräysvallassa taikka joka kuuluu yhtiön kanssa samaan konserniin 1).
* yhtiön isännöitsijä, hallituksen jäsen, tilintarkastaja ja toiminnantarkastaja sekä edellisessä kohdassa tarkoitetussa yhtiössä vastaavassa asemassa oleva henkilö

Lähipiirien osalta tulee myös huomioida näiden:

* aviopuoliso
* häneen avioliitonomaisessa suhteessa oleva henkilö
* sisarus, sisar- ja velipuoli
* henkilön ja hänen aviopuolisonsa tai häneen avioliitonomaisessa suhteessa olevan henkilön seuraavassa tai edeltävässä polvessa oleva sukulainen sekä näiden aviopuolisot tai heihin avioliitonomaisessa suhteessa olevat henkilöt

Taloyhtiön kannalta on merkitystä vain niillä lähipiiriin kuuluvilla henkilöillä, jotka omistavat tai toimivat asunto-osakeyhtiön kannalta merkityksellisissä yhteisöissä tai ammattitoiminnassa. Merkityksellisiä ovat esimerkiksi seuraavia palveluita tarjoavat yhteisöt:

* huoltoyhtiöpalvelut
* kiinteistöhallintapalvelut
* rakennusvalvontapalvelut
* taloyhtiön tilojen vuokrauspalvelut
* rakennus- ja korjauspalvelut (esim. lvi, sähkö)
* kiinteistö- ja vuokranvälityspalvelut
* urakoiden suunnittelu ja –valvontapalvelut
* juridiset asiantuntijapalvelut
* tilintarkastuspalvelut

**Isännöitsijä kerää ilmoitukset**

Jokainen hallituksen jäsen ja isännöitsijä täyttää oman henkilökohtaisen ilmoituksen sidonnaisuuksista. Tämä kannattaa tehdä vuosittain hallituksen valintaa seuraavassa hallituksen kokouksessa, esimerkiksi järjestäytymiskokouksessa. Tarvittaessa lomakkeen voi täyttää myös muualla. Olennaista on, että kaikki täyttävät lomakkeen mahdollisimman pian valintansa jälkeen.

Lomakkeessa ilmoitettavat tiedot:

Yksilöintitiedot (mm. nimi ja rooli sekä taloyhtiössä omistetut huoneistot)

1. **Omistukset yhteisöissä**

Tällä tarkoitetaan mm. henkilön omistuksia esim. huoltoyhtiöissä, siivouspalveluja tuottavissa yhteisöissä, arkkitehtitoimistoissa, isännöintitoimistoissa, rakennusliikkeissä jne.

1. **Hallituksen jäsenyydet tai muut määräävät asemat yhteisöissä**

Tällä tarkoitetaan hallituksen jäsenyyksiä esimerkiksi kohdassa 1 mainituissa yhteisöissä

1. **Työskentely yhteisöissä tai ammattitoiminta**

Tällä tarkoitetaan työskentelyä työsuhteessa esim. kohdassa 1 mainituissa yhteisöissä.

Lisäksi ilmoitetaan muu vastaava toiminta esimerkiksi vastaavien palveluiden tarjoaminen omalla toiminimellä

1. **Muu toiminta tai sidonnaisuudet, jotka muodostavat lähipiirikytkennän**

Tässä kohdassa tulee ilmoittaa kaikki muu läheinen toiminta, jota ei ole edellä mainittujen kohtien perusteella jo ilmoitettu.

Vastaavat tiedot perheenjäsenten ja muiden lähipiiriin kuuluvien osalta.

Ilmoituksen tekijä päivää ja allekirjoittaa ilmoituksen sidonnaisuuksista.

Sidonnaisuudet on ilmoitettava, vaikka asunto-osakeyhtiön ja yhteisön välillä ei olisi toimintaa tällä hetkellä. Riittää, että se olisi periaatteessa mahdollista.

Lähipiirin sidonnaisuudet otetaan huomioon päätöksenteossa ja sopimuksissa.

* Sidonnaisuuksiin liittyvät lähipiiritapahtumat kirjataan tilikauden aikana (ks. Yhteenveto toteutuneista lähipiiritapahtumista
* Sopimusehtojen tulee olla samalla tasolla kuin muiden kanssa tehdyissä sopimuksissa.
* Hallituksen jäsenen tulee jäävätä itsensä päätöksenteosta, jos käsitellään hänen lähipiiriläisensä sopimusta koskevaa asiaa, ja asunto-osakeyhtiölain esteellisyysperusteet täyttyvät.

Ilmoituksen antajan on täydennettävä ilmoitusta kesken tilikauden, mikäli sidonnaisuudet muuttuvat tai ilmenee täydennystarpeita. Ilmoitusta tulee täydentää esimerkiksi silloin, jos henkilön lähipiiri laajenee asunto-osakeyhtiön kannalta merkityksellisesti.